Калимантан арал

Калиманта́н арал (индон. Kalimantan), буюу Борне́о (малай. Borneo), — Дэлхийд гуравт орох том арал; Индонез, Малайз болон Бруней зэрэг 3 улс хуваан байралдаг цорын ганц далайн арал юм. Талбай нь - 743 330 км². Тус арал Зүүн өмнөд Азид Малайн олтригийн төвд оршдог байна. Калимантан арлыг европчуудад 1521 онд Фернан Магелланы экспедицын аялагчид нээжээ. 

Арлыг олон янзаар нэрлэдэг. Англи хэлээр арлыг "Борнео" гэж нэрлэдэг. Энэ үг нь Бруней улсын нэрнээс гаралтай ажээ.

Индонезийн ард түмэн энэ арлыг "Калимантан" гэж нэрлэдэг. Энэ үгийн гарал үүслийн хэд хэдэн хувилбар байдаг. Тэдний нэг нь санскрит хэлний "Kalamanthana" гэсэн  "халуун цаг агаартай арал" гэсэн утгатай үгнээс гаралтай юм гэдэг.
Арлын хамгийн өндөр цэг нь Малайзын хэсэг дахь Сабах мужийн Кинабалу (4095 м) уул юм. Арлын яг энэ хэсэгт Бомбалай хэмээх идэвхтэй галт уул байдаг юм. 

 Хүн ам 
Калимантан арал дээр 21.26 сая хүн ам (2014 оны байдлаар) оршин суудаг, хүн амын нягтрал 26.3 хүн/км².

Арлын дотоод хэсэгт гол мөрний дагуу жижиг хот, тосгонууд байдаг ч хүн амын дийлэнх нь далайн эргийн хотуудад аж ахуй эрхэлж амьдардаг. Хэдэн мянган жилийн өмнөх өвөг дээдсийн нэгэн адил хүмүүс гол мөрөн дээр, үерээс айдаггүй хөвөгч байшинд суурьшсан.